Rikunarita-ORG/Wikinium huggingface dataset:
# หนง จื้อเกา

| หนง จื้อเกา |
| --- |
| *จักรพรรดิเหรินฮุ่ย (仁惠皇帝)* |
|  |
| หัวหน้าเผ่าหนง (儂) |
| ครองราชย์ | ค.ศ. 1041 |
| ก่อนหน้า | หนง เฉฺวียนฝู (儂全福) |
| จักรพรรดิแห่งรัฐต้าหลี่ (大理國) |
| ครองราชย์ | ค.ศ. 1042 |
| จักรพรรดิแห่งรัฐหนานเทียน (南天国) |
| ครองราชย์ | ค.ศ. 1048 |
| จักรพรรดิแห่งรัฐต้าหนาน (大南国) |
| ครองราชย์ | ค.ศ. 1052–1055 |
| เกิด | ค.ศ. 1025 กวั่ง-ยฺเหวียน (廣源) |
| ตาย | ไม่ทราบ |
| บุตร | หนง จื้อเฟิง (儂繼封) หนง จื้อหมิง (儂繼明) |
| บิดา | หนง เฉฺวียนฝู |
| มารดา | อาหนง (阿儂) |
| ศาสนา | ลัทธิหมอผี, วิญญาณนิยม |

**หนง จื้อเกา** (จีน: 儂智高; พินอิน: *Nóng Zhìgāo*; เวียดนาม: *Nùng Trí Cao*; ค.ศ. 1025–1055?) เป็นบุคคลซึ่งชาวหนง (儂) ในเวียดนาม และชาวจฺวั้ง (壯) ในจีน ยกย่องเป็นวีรบุรุษ แต่ทั้งราชสำนักจีนและเวียดนามถือว่า เขาเป็นกบฏ

## ประวัติ

เอกสาร *ซ่งฉื่อ* (宋史) ของจีน ระบุว่า หนง จื้อเกา เป็นบุตรชายของหนง เฉฺวียนฝู (儂全福) หัวหน้าเผ่าชาวจฺวั้งกลุ่มที่อยู่ในเวียดนาม กับอาหนง (阿儂) ธิดาของหัวหน้าเผ่าเผ่าหนึ่ง เมื่อเขาเติบใหญ่ขึ้น ได้สืบตำแหน่งหัวหน้าเผ่าชาวจฺวั้งต่อจากบิดา

ครั้น ค.ศ. 1042 เขาอายุได้ 17 ปี เขาก่อตั้งราชอาณาจักรของตน เรียกว่า รัฐต้าหลี่ (大理國) ราชสำนักเวียดนามจึงออกติดตามจับกุมเขา เขาถูกคุมตัวไว้ที่ ทังล็อง(Thăng Long) หลายปี

เขาได้รับการปล่อยตัวใน ค.ศ. 1048 จากนั้น ประกาศจัดตั้งอาณาจักรแห่งใหม่ เรียกว่า รัฐหนานเทียน (南天国) ราชสำนักเวียดนามจึงออกปราบปรามเขาอีกครั้ง ทำให้เขาและพรรคพวกต้องหลบหนีเข้าสู่แผ่นดินจีนภายใต้การปกครองของราชวงศ์ซ่ง (宋朝)

ใน ค.ศ. 1052 เขาประกาศจัดตั้งอาณาจักรแห่งใหม่อีกครั้ง เรียกว่า รัฐต้าหนาน (大南国) ตั้งตนเป็นจักรพรรดิ เรียกว่า จักรพรรดิเหรินฮุ่ย (仁惠皇帝) เขายึดหนานหนิง (南宁) ได้ จึงนำทัพมุ่งลงใต้ผ่านกวั่งตง (广东) ลงไปล้อมกวั่งโจว (广州) ได้ 57 วัน เมื่อเลิกล้อมกวั่งโจวแล้ว เขาขึ้นเหนือไปรบกับกองทัพราชวงศ์ซ่ง และมีชัยชนะอย่างต่อเนื่อง เพราะกำลังพลของเขาเคลื่อนไหวได้ง่ายกว่าทัพซ่ง จากนั้น เขามุ่งยึดดินแดนทางใต้และตะวันตก ยึดหนานหนิงได้อีกครั้งในเดือน 10 ค.ศ. 1052

จักรพรรดิซ่งเหรินจง (宋仁宗) ส่งขุนพลตี๋ ชิง (狄青) มาปราบปรามเขา ซึ่งตี๋ ชิง ทำสำเร็จ เขาพามารดาและผู้คนหนีไปถึงดินแดนซึ่งปัจจุบัน คือ ยฺหวินหนาน (云南), ไทย, และลาว แล้วพยายามจะเรียกระดมพลที่นั่น แต่ถูกจับกุมพร้อมมารดาเสียก่อน มารดาของเขาถูกประหารชีวิตใน ค.ศ. 1055 เชื่อว่า เขาน่าจะถูกประหารด้วย

## อ้างอิง

## บรรณานุกรม

* Anderson, James A. (2012) [2007], *The Rebel Den of Nung Tri Cao: loyalty and identity along the Sino-Vietnamese frontier*, University of Washington Press, ISBN 978-0-295-80077-6.
* Baker, Chris; Phongpaichit, Pasuk (2017), *A History of Ayutthaya*, Cambridge University Press, ISBN 978-1-107-19076-4.
* Barlow, Jeffrey (2005a), "The Tang-Song Interregnum", *The Zhuang: A Longitudinal Study of Their History and Their Culture*, Pacific University, คลังข้อมูลเก่าเก็บจากแหล่งเดิมเมื่อ 2007-02-08, สืบค้นเมื่อ 2007-02-06.`{{citation}}`: CS1 maint: bot: original URL status unknown (ลิงก์)
# เฉิน โหย่วเลี่ยง

| เฉิน โหย่วเลี่ยง |
| --- |
| *จักรพรรดิ* |
| จักรพรรดิแห่งต้าฮั่น |
| ครองราชย์ | 1360 - 1363 |
| ก่อนหน้า | *ไม่มี* |
| ถัดไป | เฉิน หลี่ |
|  |
| ประสูติ | 1320 แซ่: เฉิน (陳) ชื่อ: โหย่วเลี่ยง (友諒) |
| สวรรคต | 23 สิงหาคม 1363 |
| ราชวงศ์ | Dahan |

**เฉิน โหย่วเลี่ยง** (จีนตัวย่อ: 陈友谅; จีนตัวเต็ม: 陳友諒; พินอิน: *Chén Yǒuliàng*; 1320-23 สิงหาคม 1363) เป็นผู้ก่อตั้งและจักรพรรดิองค์แรกของเฉินฮั่น รัฐในช่วงปลายราชวงศ์หยวนและต้น ราชวงศ์หมิงของประวัติศาสตร์จีน

## ประวัติ

เฉิน โหย่วเลี่ยง เกิดในครอบครัวชาวประมงในเหมี่ยนหยาง (沔陽) ในมณฑลหูเป่ย์ทุกวันนี้ บ้างก็ว่าเขาเกิดมาพร้อมกับนามสกุลเฉิน บ้างก็ว่าเขาเกิดมาพร้อมกับนามสกุลเซี่ย (謝)

บันทึกของทางฝั่งเวียดนามบอกว่าเขาเป็นบุตรชายของ เฉิน อี้จี้ (陳益稷 หรือ Trần Ích Tắc) ผู้นำราชวงศ์ตรันห์ที่ตั้งรกรากอยู่ในราชวงศ์หยวน

เฉินเคยรับราชการเป็นนายอำเภอก่อนที่จะมาเป็นนายพลภายใต้การปกครองของ หนี่ เหวินจุน ในช่วง กบฏโพกผ้าแดง เฉินภายหลังฆ่า หนี่ เหวินจุน โดยอ้างว่า หนี่ วางแผนที่จะลอบสังหาร สฺวี โฉวฮุ่ย ผู้นำกลุ่มกบฏโพกผ้าแดง ภายหลังเฉินได้โจมตี สฺวี โฉวฮุ่ย และฆ่าเขา

ใน ค.ศ. 1357 เฉินประกาศตนเป็น "ราชาแห่งฮั่น" ใน เจียงโจว (江州; จิ่วเจียง, มณฑลเจียงซีในปัจจุบัน) และจักรพรรดิในปีถัดมาหลังจากที่ สฺวี โฉ่วฮุ่ย เสียชีวิต ชื่อยุคของเขา เช่นเดียวกับชื่ออาณาจักรของเขาคือ "ต้าฮั่น" (大汉 แปลว่า "ฮั่นที่ยิ่งใหญ่") จากปี ค.ศ. 1359 ถึง 1363 กองเรือของเฉินแข็งแกร่งที่สุดใน แม่น้ำแยงซี ตอนบน อย่างน้อยพลังอำนาจของเขาก็ยิ่งใหญ่พอ ๆ กับรัฐกบฏอื่น อู่ นำโดยจู ยฺเหวียนจาง ผู้ก่อตั้ง ราชวงศ์หมิง

กบฏและขุนศึกปลายราชวงศ์หยวน รวมทั้งอาณาเขตที่ควบคุมโดย เฉิน โหย่วเลี่ยง ในต้นปี ค.ศ. 1363
ใน ค.ศ. 1360 กองเรือและกองทัพของต้าฮั่นเริ่มทำสงครามกับกองกำลังอู่อย่างยาวนาน มีฐานที่มั่นในเวลานั้นในจี้ชิง (ปัจจุบันคือ หนานจิง) และต่อมาเปลี่ยนชื่อเป็น "หมิง" ในปี ค.ศ. 1368 การโจมตีเมืองหลวงของอู่แต่กลับพ่ายแพ้ด้วยปัญญาที่ยอดเยี่ยม (ส่วนหนึ่งน่าจะเกิดจากการละทิ้งของกองเรือต้าฮั่นเมื่อต้นปี) สงครามดำเนินต่อไปจนถึง ยุทธการที่ทะเลสาบปั๋วหยาง ที่กองเรืออู่เอาชนะกองเรือต้าฮั่นที่ใหญ่กว่าอย่างหวุดหวิดหลังจากการต่อสู้สามวัน

หนึ่งเดือนหลังการต่อสู้ที่ทะเลสาบปั๋วหยาง กองเรือต้าฮั่นพยายามหนีออกจากทะเลสาบปั๋วหยาง ระหว่างการรบทางเรือเฉินถูกฆ่าตาย (เขาถูกกล่าวว่าเสียชีวิตจากบาดแผลลูกศรที่ศีรษะ) เขาอายุ 43 ปีตอนที่เขาเสียชีวิตในวันที่ 3 ตุลาคม ค.ศ. 1363

ขณะที่มกุฎราชกุมารเฉินชาน (陈善) ถูกจับกุม เฉิน โหย่วเลี่ยง สืบทอดต่อโดยลูกชายคนที่สองของเขา เฉิน หลี่ ซึ่งถูกโจมตีโดยกองเรือและกองทัพของอู่ไม่นานหลังจากนั้น การพิชิตต้าฮั่นใช้เวลาสองปี เมื่อเดือนเมษายน ค.ศ. 1365 อาณาจักรต้าฮั่นสูญหายไปและดินแดนทั้งหมดเป็นส่วนหนึ่งของฐานอำนาจของอู่

## ชื่อยุค

* *ต้าอี้* (大義) 1360
* *ต้าติง* (大定) 1361-1363

## ครอบครัว

* บรรพบุรุษ: เฉิน เฉียนอี้ (陈千一)
* บิดา: Chen Pucai (陈普才) กลายเป็น Marquis Cheng'en (承恩侯) โดย จู ยฺเหวียนจาง หลังจากการล่มสลายของฮั่น
* มารดา: จากตระกูลอู่ (吴氏)
* พี่น้อง
	+ Chen Youfu (陈友富) ได้รับการเลื่อนตำแหน่งเป็น Marquis Guiren (归仁伯) โดย จู ยฺเหวียนจาง

## อ้างอิง
# จางเซี่ยนจง

**จางเซี่ยนจง** (อังกฤษ: *Zhang Xianzhong*, พินอิน: *Zhāng Xiànzhōng*; เวด-ไจลส์: *Chang Hsien-chung*, 18 กันยายน 1606 – 2 มกราคม 1647) สมญานาม *เสือเหลือง* ผู้นำของกบฏชาวนาจาก มณฑลส่านซี เขาพิชิต เสฉวน ใน ค.ศ. 1644 พร้อมกับตั้งตนเองเป็นกษัตริย์แห่งราชวงศ์ต้าซี เขาปกครองเสฉวนเป็นระยะเวลาสั้น ๆ และเขาถูกสังหารโดยกองทัพ แมนจู
# ฝูซู

**ฝูซู** ตามภาษาจีนมาตรฐาน หรือ **ฮูโซ** ตามภาษาจีนฮกเกี้ยน (จีนตัวย่อ: 扶苏; จีนตัวเต็ม: 扶蘇; พินอิน: *Fúsū*; สิ้นพระชนม์ 210 ปีก่อนคริสตกาล) เป็นพระโอรสองค์หัวปีและรัชทายาทของจิ๋นซีฮ่องเต้ (秦始皇帝) ปฐมกษัตริย์แห่งราชวงศ์ฉินของจักรวรรดิจีน

## พระชนมชีพ

หลังจากถูกนักเล่นแร่แปรธาตุสองคนหลอกลวงว่า จะแสวงหายาอายุวัฒนะมาถวาย ฉินฉื่อหฺวังตี้รับสั่งให้จับราชบัณฑิตกว่า 460 คน หรือเอกสารบางฉบับว่ากว่า 1,160 คน ในพระนครเสียนหยาง ไปฝังทั้งเป็น ฝูซูจึงทูลพระบิดาว่า บ้านเมืองเพิ่งเป็นปึกแผ่น ศัตรูยังไม่ราบคาบ มาตรการรุนแรงที่กระทำต่อผู้นับถือลัทธิขงจื๊อเช่นนี้มีแต่จะสร้างความร้าวฉานให้แก่แผ่นดิน แต่ฉินฉื่อหฺวังตี้ไม่ทรงฟัง กลับส่งฝูซูไปรักษาด่านชายแดน เท่ากับเนรเทศโดยพฤตินัย

เมื่อฉินฉื่อหฺวังตี้สิ้นพระชนม์แล้ว หูไฮ่ (胡亥) พระโอรสพระองค์รอง พร้อมด้วยข้าราชการสองคน คือ จ้าว เกา (趙高) กับหลี่ ซือ (李斯) ปลอมแปลงราชโองการโดยเปลี่ยนชื่อผู้สืบทอดราชบัลลังก์จากฝูซูเป็นหูไฮ่ และให้ฝูซูปลงพระชนม์พระองค์เอง

ผู้ติดตามบางคนของฝูซูตั้งข้อสงสัยเกี่ยวกับราชโองการ แต่ฝูซูเชื่อว่า เป็นราชโองการจริง จึงยอมปลงพระชนม์พระองค์เองตามนั้น

## เหตุการณ์ภายหลัง

ต่อมา จ้าว เกา บีบให้หูไฮ่ปลงพระชนม์พระองค์เองตามไปด้วยเมื่อ 207 ปีก่อนคริสตกาล และพระโอรสของฝูซู คือ จื่ออิง (子嬰) ได้ขึ้นครองราชย์ จื่ออิงจึงแก้แค้นโดยประหารจ้าว เกา ส่วนหลี่ ซือ ถูกจ้าว เกา กำจัดไปก่อนแล้ว

มีผู้โต้แย้งว่า จื่ออิงมิใช่พระโอรสของฝูซู เพราะบันทึกประวัติศาสตร์ระบุว่า พระโอรสสองพระองค์ของจื่ออิงก็เข้าร่วมในแผนการกำจัดจ้าว เกา ด้วย แต่ถ้าจื่ออิงเป็นพระโอรสของฝูซูจริง ตามลำดับเวลาแล้ว ไม่น่าจะมีพระชนม์มากถึงขนาดมีพระโอรสได้ถึงสองพระองค์เช่นนั้น

## อ้างอิง
# การก่อการกำเริบเฉิน เชิ่งกับอู๋ กว่าง

| การก่อการกำเริบเฉิน เชิ่งกับอู๋ กว่าง |
| --- |
|  การก่อการกำเริบในสมัยราชวงศ์ฉิน ซึ่งรวมการก่อการกำเริบต้าเซ๋อเซียงของเฉิน เชิ่งกับอู๋ กว่าง |
|

|  |  |
| --- | --- |
| วันที่ | สิงหาคมหรือกันยายน 209 ปีก่อน ค.ศ. – ป. มกราคม 208 ปีก่อน ค.ศ. |
| สถานที่ | มณฑลเหอหนาน ประเทศจีน |
| ผล |
ราชวงศ์ฉินชนะ |

 |
| คู่สงคราม |
|
กองกำลังกบฏ |
จักรวรรดิฉิน |
| ผู้บังคับบัญชาและผู้นำ |
| * เฉิน เชิ่ง **† อู๋ กว่าง **†**
 |
จาง หัน |
| กำลัง |
|
900 คน |
ไม่ทราบ |

**การก่อการกำเริบเฉิน เชิ่งกับอู๋ กว่าง** (จีนตัวย่อ: 陈胜吴广起义; จีนตัวเต็ม: 陳勝吳廣起義; พินอิน: *Chén Shèng Wú Guǎng Qǐyì*, สิงหาคม 209 ปีก่อน ค.ศ.– มกราคม 208 ปีก่อน ค.ศ.) เป็นการก่อการกำเริบครั้งแรกต่อราชวงศ์ฉินหลังการสวรรคตของจิ๋นซีฮ่องเต้ แต่การก่อการกำเริบที่นำโดยเฉิน เชิ่งกับอู๋ กว่างประสบความล้มเหลว

## ชื่อ

การก่อการกำเริบยังมีอีกชื่อว่า **การก่อการกำเริบต้าเจ๋อเซียง** (จีนตัวย่อ: 大泽乡起义; จีนตัวเต็ม: 大澤鄉起義; พินอิน: *Dàzéxiāng Qǐyì*) เนื่องจากการก่อการกำเริบนี้เริ่มต้นที่ต้าเซ๋อเซียง (大泽乡) ซึ่งแปลว่า "หมู่บ้านบึงใหญ่"

## ประวัติ

## อ้างอิง
# หลิวเจียว

**หลิวเจียว** (จีนตัวย่อ: 刘交; จีนตัวเต็ม: 劉交; พินอิน: *Liǘ Jiāo*; สิ้นพระชนม์ 178 ปีก่อนคริสตกาล) พระราชอนุชาของ จักรพรรดิฮั่นเกาจู่. ในช่วงต้นพระชนม์ชีพของพระองค์, พระองค์ศึกษาที่เมืองหลวงของ ราชวงศ์ฉิน อย่าง เสียนหยาง ในฐานะบัณฑิต, แต่พระองค์ต้องออกจากสำนักหลังจากเหตุการณ์ที่เรียกว่า เผาตำรา ฝังบัณฑิต. หลังจาก หาน ซิ่น หนึ่งในขุนพลเอกของ จักรพรรดิฮั่นเกาจู่ ซึ่งได้รับแต่งตั้งเป็น **ฉู่หวัง** สูญเสียตำแหน่งใน 201 ปีก่อนคริสตกาล, จักรพรรดิฮั่นเกาจู่จึงตัดสินพระทัยแบ่งดินแดนของฉู่ให้กับพระเชษฐาและพระอนุชาของพระองค์ โดยเจ้าชายหลิวเจียวได้รับความไว้วางพระทัยมากที่สุด

## อ้างอิง
# เซียว เหอ

| เซียว เหอ |
| --- |
| 蕭何 |
| ภาพวาดเซียว เหอใน*ซานไฉถูฮุ่ย* |
|  |
| อัครมหาเสนาบดีแห่งรัฐ (相國) |
| **ดำรงตำแหน่ง** 196–193 ปีก่อน ค.ศ. |
| กษัตริย์ | จักรพรรดิฮั่นเกาจู่ / จักรพรรดิฮั่นฮุ่ยตี้ |
| ถัดไป | เฉาเสิ่น |
| อัครมหาเสนาบดี (丞相) |
| **ดำรงตำแหน่ง** 206–196 ปีก่อน ค.ศ. |
| กษัตริย์ | จักรพรรดิฮั่นเกาจู่ |
|  |
| ข้อมูลส่วนบุคคล |
| เกิด | 257 ปีก่อน ค.ศ. อำเภอเฟิง มณฑลเจียงซู |
| เสียชีวิต | 16 สิงหาคม 193 ปีก่อน ค.ศ. (64 ปี) |
| บุตร | * Xiao Yan
* Xiao Lu
 |
| อาชีพ | นักอักษรวิจิตร, ขุนนาง |
| ชื่อหลังเสียชีวิต | เหวินจงโหว (文終侯) |
| บรรดาศักดิ์ | จ้านโหว (酇侯) |
| ศาสนา | ลัทธิเต๋า |
|  |

**เซียว เหอ** (จีน: 蕭何, 257 – 16 สิงหาคม 193 ปีก่อน ค.ศ.) เป็นขุนนางจีนในสมัยราชวงศ์ฮั่นตะวันตกตอนต้น เขารับใช้ หลิว ปัง (จักรพรรดิฮั่นเกาจู่) ผู้ก่อตั้งราชวงศ์ฮั่น ในระหว่างการจลาจลต่อต้าน ราชวงศ์ฉิน และต่อสู้เคียงข้างหลิวใน สงครามฉู่-ฮั่น กับคู่แข่งของหลิว เซี่ยง อวี่ ภายหลังการก่อตั้งราชวงศ์ฮั่น เซียว เหอ กลายเป็น อัครมหาเสนาบดี และดำรงตำแหน่งไปจนเขาถึงแก่กรรม สำหรับผลงานของเขา เขายังเป็นที่รู้จักในฐานะหนึ่งใน วีรบุรุษทั้งสามแห่งราชวงศ์ฮั่นตอนต้น (漢初三傑) ร่วมกับ หาน ซิ่น และ เตียวเหลียง

เซี่ยวเหอถึงแก่อสัญกรรมในปีที่ 2 ในรัชกาลฮั่นฮุ่ยตี้ เมื่อ 193 ปีก่อนคริสตกาล

## อ้างอิง

* ซือหม่า เชียน. *ฉื่อจี้*, เล่มที่ 53.
* ปาน กู้ และคณะ. *ฮั่นชู*, เล่มที่ 39.
# ลู่เจีย (ฮั่นตะวันตก)

| ลู่เจีย Lu Jia |
| --- |
| *อัครมหาเสนาบดีสมัยราชวงศ์ฮั่นตะวันตก* |
|  |
| เกิด | 240 ปีก่อนคริสตกาล |
| ถึงแก่กรรม | 170 ปีก่อนคริสตกาล |

**ลู่เจีย** หรือ **ลู่กู** (จีน: 陸賈; 240 — 170 ปีก่อนคริสตกาล) เป็นนักปรัชญาและขุนนางชาวจีนแห่ง ราชวงศ์ฮั่นตะวันตก เขารับรองการยอมจำนนของอาณาจักร หนานเยฺว่ ของ จ้าว ถัว ต่อต้าฮั่นเมื่อ 196 ปีก่อนคริสตกาล

## อ้างอิง
# จักรพรรดิฮั่นฮุ่ย

| จักรพรรดิฮั่นฮุ่ย 漢惠帝 |
| --- |
| *จักรพรรดิแห่งราชวงศ์ฮั่นตะวันตก* |
| จักรพรรดิจีน |
| ครองราชย์ | 1 มิถุนายน 195 - 26 กันยายน 188 ปีก่อนคริสตกาล |
| ราชาภิเษก | 23 มิถุนายน 195 ปีก่อนคริสตกาล |
| ก่อนหน้า | ฮั่นเกา |
| ถัดไป | ฮั่นเซ่าตี้กง |
| ผู้สำเร็จราชการ | จักรพรรดินีฮั่นเกา |
|  |
| ประสูติ | 210 ปีก่อนคริสตกาล |
| สวรรคต | 26 กันยายน 188 ปีก่อนคริสตกาล |
| คู่อภิเษก | จักรพรรดินีเซี่ยวฮุ่ย |
| พระราชบุตร | หลิวกง หลิวฮง |
|

| พระนามเต็ม |
| --- |
| ราชสกุล:หลิว นามพระราชทาน:อิ๋ง |
| พระสมัญญานาม |
| ฮั่นฮุ่ยตี้ |

 |
| ราชวงศ์ | ฮั่น |
| พระราชบิดา | จักรพรรดิฮั่นไท่จู่ |
| พระราชมารดา | จักรพรรดินีฮั่นเกา |
| ช่วงเวลา |  |

**ฮั่นฮุ่ย** (จีน: 汉惠帝; พินอิน: *Hàn Huì Dì*; 210–188 ปีก่อนคริสตกาล) ชื่อตัวว่า **หลิว อิ๋ง** (劉盈) เป็นจักรพรรดิองค์ที่สองของราชวงศ์ฮั่น พระองค์เป็นโอรสองค์ที่สองของจักรพรรดิฮั่นเกาจู่กับจักรพรรดินีฮั่นเกา (呂雉) จากตระกูลลฺหวี่ที่ทรงอำนาจ

หลิว อิ๋ง ไร้ความสามารถ นางลฺหวี่ จื้อ มารดาซึ่งมีจิตใจหยาบช้า จึงครอบงำราชการบ้านเมือง หลิว อิ๋ง พยายามป้องกันมิให้หลิว หรูอี้ น้องชายร่วมบิดา ถูกนางลฺหวี่ จื้อ ฆ่า แต่ไม่สำเร็จ หลิว อิ๋ง เป็นทุกข์ หันไปใช้ชีวิตเสเพล จนถึงแก่ความตายทั้งที่ยังเยาว์นัก เมื่อหลิว อิ๋ง ตาย นางลฺหวี่ จื้อ จึงยกหลิว กง (劉恭) ลูกของหลิว อิ๋ง ขึ้นเป็นกษัตริย์องค์ใหม่
# เดอะมัมมี่ 3 คืนชีพจักรพรรดิมังกร

| เดอะมัมมี่ 3 คืนชีพจักรพรรดิมังกร |
| --- |
| ใบปิดภาพยนตร์ |
| กำกับ | ร็อบ โคเฮน |
| เขียนบท | อัลเฟรด กัฟ ไมลส์ มิลลาร์ |
| อำนวยการสร้าง | สตีเฟน ซอมเมอส์ เจมส์ แจ็กส์ บ๊อบ ดักเซย์ ฌอน แดเนียล |
| นักแสดงนำ | เบรนแดน เฟรเซอร์ หลี่ เหลียนเจี๋ย มาเรีย เบลโล จอห์น ฮันนาห์ ลุก ฟอร์ด หยาง จื่อฉยง อิสซาเบลล่า เหลียง |
| กำกับภาพ | ไซมอน ดั๊กแกน |
| ตัดต่อ | โจเอล เนกรอน เคลลี มัตซุโมโต |
| ดนตรีประกอบ | แรนดี เอเดลแมน จอห์น เด็บนีย์ (ไม่ได้รับเครดิต) |
| บริษัทผู้สร้าง | Relativity Media The Sommers Company Alphaville Films |
| ผู้จัดจำหน่าย | Universal Studios |
| วันฉาย | 31 กรกฎาคม ค.ศ. 2008 (ไทย) 1 สิงหาคม ค.ศ. 2008 (สหรัฐอเมริกา) 6 สิงหาคม ค.ศ. 2008 (สหราชอาณาจักร) |
| ความยาว | 114 นาที |
| ประเทศ | สหรัฐอเมริกา, แคนาดา, เยอรมนี, จีน |
| ภาษา | อังกฤษ, จีน |
| ทุนสร้าง | 145 ล้านดอลลาร์สหรัฐ |
| ทำเงิน | 403.4 ล้านดอลลาร์สหรัฐ |

เดอะมัมมี่ 3 คืนชีพจักรพรรดิมังกร (อังกฤษ: *The Mummy: Tomb of the Dragon Emperor*) เป็นภาพยนตร์ผจญภัยลำดับที่ 3 ในไตรภาคชุด *เดอะมัมมี่* กำกับโดยร็อบ โคเฮน เขียนบทโดยอัลเฟรด กัฟและไมลส์ มิลลาร์ นำแสดงโดยเบรนแดน เฟรเซอร์, หลี่ เหลียนเจี๋ย, มาเรีย เบลโลและหยาง จื่อฉยง เป็นภาคต่อจาก *เดอะมัมมี่ รีเทิร์น ฟื้นชีพกองทัพมัมมี่ล้างโลก* เข้าฉายในสหรัฐอเมริกาเมื่อวันที่ 1 สิงหาคม ค.ศ. 2008

ภาพยนตร์เรื่องนี้ได้รับรางวัล BMI Film Awards สาขาดนตรียอดเยี่ยม

## นักแสดง

| นักแสดงนำ | รับบทเป็น |
| --- | --- |
| เบรนแดน เฟรเซอร์ | ริชาร์ด "ริค" โอคอนเนลล์ |
| มาเรีย เบลโล | เอเวอลีน คาร์นาฮัน โอคอนเนลล์ |
| จอห์น ฮันนาห์ | โจนาธาน คาร์นาฮัน |
| หลี่ เหลียนเจี๋ย(เจ็ท ลี) | จักรพรรดิมังกร |
| หยาง จื่อฉยง | ซือหยวน |
| ลุก ฟอร์ด | อเล็กซ์ โอคอนเนลล์ |
| อิสซาเบลล่า เหลียง | หลิน |

## อ้างอิง

## แหล่งข้อมูลอื่น

* วิกิมีเดียคอมมอนส์มีสื่อเกี่ยวกับ *เดอะมัมมี่ 3 คืนชีพจักรพรรดิมังกร*
* วิกิคำคม มีคำคมที่กล่าวโดย หรือเกี่ยวกับ เดอะมัมมี่ 3 คืนชีพจักรพรรดิมังกร *เดอะมัมมี่ 3 คืนชีพจักรพรรดิมังกร* ที่อินเทอร์เน็ตมูวีเดตาเบส
* *เดอะมัมมี่ 3 คืนชีพจักรพรรดิมังกร* ที่สยามโซน
# ขันทีคนสุดท้าย

| ขันทีคนสุดท้าย |
| --- |
| โปสเตอร์ภาพยนตร์ |
| กำกับ | จาง จือเลี่ยง |
| เขียนบท | หนี่กวัง จาง จือเลี่ยง เอ็ดดี้ เฟิง เจิน เจีย |
| อำนวยการสร้าง | หง จินเป่า |
| นักแสดงนำ | ม่อ เส้าชง เหวิน ปี่เซี่ย หง จินเป่า หลิว เต๋อหัว อู๋ หม่า หลิน เจิ้งอิง |
| กำกับภาพ | ทอม หลิว |
| ตัดต่อ | ปีเตอร์ จาง |
| ดนตรีประกอบ | โจเซฟ เฉิน เชอร์แมน โจว |
| ผู้จัดจำหน่าย | โกลเดนฮาร์เวสต์ นนทนันท์ เอ็นเตอร์เทนเม้นท์ (ไทย) |
| วันฉาย | 4 มีนาคม ค.ศ. 1988 |
| ความยาว | 90 นาที |
| ประเทศ |  ฮ่องกง |
| ภาษา | ภาษากวางตุ้ง |
| ทำเงิน | 15 ล้าน ดอลลาร์ฮ่องกง |

ขันทีคนสุดท้าย (จีน: 中國最後一個太監; อังกฤษ: *Last Eunuch in China*) เป็นภาพยนตร์จีนแนวดราม่าประวัติศาสตร์ในปี ค.ศ. 1988 กำกับโดย จาง จือเลี่ยง นำแสดงโดย ม่อ เส้าชง เป็นหลิวไหลฉือ ภาพยนตร์สร้างขึ้นมาจากนิยายของหนี่กวังเกี่ยวกับ ซุนเย่าถิง

## เนื้อเรื่อง

ปลายยุคราชวงศ์ชิง หลิวไหลฉือ (ม่อ เส้าชง) เกิดอิจฉาเพื่อนบ้านที่ไปเป็นขันทีชื่อว่า เส้าเต๋อจาง และได้ขอให้พ่อแม่ตอนตัวเอง แต่หลังจากนั้น ราชวงศ์ชิงได้ล่มสลาย หลิวไม่ได้เป็นขันทีในวังและถูกส่งไปเรียนงิ้วเพื่อ ต่อมา หลิวได้พบกับเจ้าตี้ (เหวิน ปี่เซี่ย) เพื่อนในวัยเด็ก หลิวจึงอยากจะใช้ชีวิตสร้างครอบครัวอย่างคนปกติ แต่ก็ไม่สามารถทำได้หลังจากที่ความเป็นขันทีถูกเปิดเผยขึ้นมา ผู้นำคณะงิ้ว (หง จินเป่า) เห็นใจชีวิตของหลิว และพยายามส่งเขาไปเป็น "ขันทีคนสุดท้าย" ในปี 1924 จักรพรรดิผู่อี๋ ถูกเนรเทศออกจากพระราชวังต้องห้าม หลิวจึงต้องกลับมาใช้ชีวิตอย่างคนปกติ

## นักแสดง

* ม่อ เส้าชง เป็น หลิวไหลชือ ขันทีคนสุดท้าย
* เหวิน ปี่เซี่ย เป็น เจ้าตี้
* หง จินเป่า เป็น ครูสอนงิ้ว
* หลิว เต๋อหัว เป็น ฮั่นหมิง สามีของเจ้าตี้และนักปฏิวัติ
* อู๋ หม่า เป็น ติงกงกง
* หลิน เจิ้งอิง เป็น พ่อของหลิวไหลชือ

## เพลงประกอบ

* *ภาพลวงตา*
	+ ทำนอง: กู่เจียฮุย
	+ เนื้อเพลง: เจิ้งกว๋อเจียง
	+ นักร้อง: หลิว เต๋อหัว

## บ็อกซ์ออฟฟิศ

ภาพยนตร์เรื่องนี้สามารถกวาดรายได้ถึง 15,624,171 ดอลลาร์ฮ่องกงและเข้าฉายตั้งแต่วันที่ 4 มีนาคม ถึง 31 มีนาคม 1988 ในฮ่องกง

## รางวัลเกียรติยศ

| Accolades |
| --- |
| Ceremony | Category | Recipient | Outcome |
| **รางวัลภาพยนตร์ฮ่องกงครั้งที่ 8** | ผู้กำกับยอดเยี่ยม | จาง จือเลี่ยง | เสนอชื่อเข้าชิง |
| นักแสดงยอดเยี่ยม | ม่อ เส้าชง | เสนอชื่อเข้าชิง |
| [[นักแสดงสมทบยอดเยี่ยม | อู๋ หม่า | เสนอชื่อเข้าชิง |
| **รางวัลม้าทองคำ ครั้งที่ 24** | นักแสดงยอดเยี่ยม | ม่อ เส้าชง | เสนอชื่อเข้าชิง |

## แหล่งเชื่อมโยงภายนอก

* *Last Eunuch in China* จากฐานข้อมูลภาพยนตร์ฮ่องกง
* *Lai Shi, China's Last Eunuch เก็บถาวร 2016-03-03 ที่ เวย์แบ็กแมชชีน* ใน ฮ่องกงซีนีเมจิก
* *Zhong Guo zui hou yi ge tai jian* ที่อินเทอร์เน็ตมูวีเดตาเบส
# 108 รวย พ่อให้มา

| 108 รวย พ่อให้มา |
| --- |
|  |
|  |
| ชื่อภาษาจีน |
| จีนตัวเต็ม | 豪門夜宴 |
| จีนตัวย่อ | 豪门夜宴 |
|

| ขยายการถอดเสียง |
| --- |
| ภาษาจีนมาตรฐาน |
| พินอิน | Háomén yèyàn |
| กวางตุ้งมาตรฐาน |
| ยฺหวิดเพ็ง | Hou4 Mun4 Je6 Jin3 |

 |
|  |
|  |
| กำกับ | จาง เจียนถิง จาง ถงจู่ เกา จื่อเซิน สฺวี เค่อ |
| นักแสดงนำ | เจิง จื้อเหว่ย์ อู๋ เอี่ยวฮั่น เจิ้ง อวี้หลิง หง จินเป่า เจิน เจี้ยนซุน หลิว เต๋อหัว เลสลี่ จาง เหลียง เฉาเหว่ย์ เหลียง เจียฮุย จาง เสฺวโหย่ว กัว ฟู่เฉิง หลี่ หมิง กวน จือหลิน จาง ม่านอวี้ เหมย์ เยี่ยนฟาง หลี่ เจียซิน หลิว เจียหลิง กง ลี่ หวัง จู่เสียน หลิน จื่อเสียง ถาน หย่งหลิน โจว ซิงฉือ สฺวี กวันเหวิน |
| กำกับภาพ | Andy Lam Kin-Keung Lee Tak-Wai Lee Chi-Wai Tan Wing-Hang Wong Andrew Lau David Chung Peter Pau |
| ตัดต่อ | Shao Feng Jin Ma David Wu Marco Mak |
| ดนตรีประกอบ | Lowell Lo |
| ผู้จัดจำหน่าย | Distribution Workshop (BVI) Ltd. |
| วันฉาย | * 30 พฤศจิกายน ค.ศ. 1991 (1991-11-30)
 |
| ประเทศ | ฮ่องกง |
| ภาษา | จีนกวางตุ้ง |
| ทำเงิน | 21.92 ล้านดอลลาร์ฮ่องกง |

108 รวย พ่อให้มา (in Chinese 豪門夜宴), หรือเป็นที่รู้จักในชื่อ “Party of a Wealthy Family” เป็นภาพยนตร์ฮ่องกงแนวสุขนาฏกรรม ปี ค.ศ. 1991 เป็นการสร้างใหม่จากเรื่อง *Feast of a Rich Family* (1959) โดยถ่ายทำอย่างเร่งด่วนเพื่อการกุศลช่วยเหลือผู้ประสบอุทกภัย ภายหลังเหตุการณ์น้ำท่วมแม่น้ำแยงซีในเดือนกรกฎาคมของปีเดียวกัน ซึ่งส่งผลให้มีผู้เสียชีวิตมากกว่า 1,700 ราย และทำให้ประชาชนจำนวนมากทางตะวันออกและทางใต้ของจีนแผ่นดินใหญ่ต้องไร้ที่อยู่อาศัย

มีนักแสดงและทีมงานจำนวนมาก (รวมถึงผู้กำกับและตากล้องหลายคน) เข้าร่วมในการสร้างภาพยนตร์เรื่องนี้ โดยหลายคนปรากฏตัวในบทสมทบและบทรับเชิญ นักแสดงนำของเรื่องคือเจิง จื้อเหว่ย์

## เนื้อเรื่อง

เจิง เสี่ยวฉี (เจิ้ง จื้อเหว่ย์) นักพัฒนาอสังหาริมทรัพย์ และนายหน้าของเขา (จาง เสฺวโหย่ว) ได้ซื้ออสังหาริมทรัพย์จำนวน 2 แห่งจากทั้งหมด 4 แห่ง บอส หว่อง (หง จินเป่า) นักพัฒนาอสังหาริมทรัพย์คู่แข่งได้ครอบครองอสังหาริมทรัพย์อีกสองแห่งที่เหลือ ทั้งสองฝ่ายมีเป้าหมายที่จะซื้ออสังหาริมทรัพย์ทั้งสี่แห่ง เพื่อรื้อถอนและสร้างโรงแรม

นายหน้าทราบว่า เจ้าชายอัลลาบาร์บา (หลิน จื่อเสียง) เจ้าชายมหาเศรษฐีแห่งคูเวต มีกำหนดเดินทางมาถึงฮ่องกง จึงแนะนำเสี่ยวฉีว่าพวกเขาอาจหลอกเจ้าชายเพื่อให้ได้สัญญามูลค่าหนึ่งพันล้านดอลลาร์ พระบิดาของเจ้าชายเพิ่งสิ้นพระชนม์ และเจ้าชายทรงเสียพระทัยอย่างยิ่งที่มิได้เป็นโอรสที่ดี

นายหน้าแนะนำเสี่ยวฉีว่า ควรสร้างภาพให้ดูเหมือนว่าเขามีความสัมพันธ์อันดีกับพ่อ เพื่อสร้างความประทับใจแก่เจ้าชาย น่าเศร้าที่เสี่ยวฉีไม่ได้พบพ่อ (อู๋ เอี่ยวฮัน) มาเป็นเวลา 10 ปี เสี่ยวฉีพร้อมด้วยภรรยา (เจิ้ง อวี้หลิง) และผู้ช่วยขี้ประจบ (เหลียง เฉาเหว่ย์) จึงออกเดินทางเพื่อพาพ่อของเขากลับมา เมื่อทั้งสองพบกัน เสี่ยวฉีแกล้งทำเป็นว่าป่วยเป็นมะเร็งเพื่อโน้มน้าวให้พ่อของเขากลับบ้าน พร้อมกับน้องสาว (กวน จือหลิน) และสามีของเธอ (เหลียง เจียฮุย)

เสี่ยวฉีจัดงานเลี้ยงโต๊ะจีนเพื่อสร้างความประทับใจแก่เจ้าชาย โดยแกล้งทำเป็นว่างานนี้ยังเป็นงานวันเกิดของพ่อของเขาด้วย

## อ้างอิง
# โคตรเซียนมาเก๊า เขย่าเวกัส 2

| โคตรเซียนมาเก๊า เขย่าเวกัส 2 From Vegas to Macau II |
| --- |
| กำกับ | หว่อง จิง จาง หมิ่น |
| เขียนบท | หว่อง จิง |
| อำนวยการสร้าง | หลิว เหว่ยเฉียง แคนนี่ หว่อง |
| นักแสดงนำ | โจว เหวินฟะ จาง เจียฮุย หลิว เจียหลิง หยู เหวินเล่อ |
| กำกับภาพ | หลิว เหว่ยเฉียง จ๋อ หมั่นเกียง |
| ตัดต่อ | เอเซเร่ล จาง |
| ดนตรีประกอบ | เฉิน กวงหวิง ยู่ เผิง |
| บริษัทผู้สร้าง | Mega-Vision Project Workshop Bona Film Group Sun Entertainment Culture Shaw Brothers Pictures Media Asia Film Production |
| วันฉาย | * 19 กุมภาพันธ์ ค.ศ. 2015 (2015-02-19)
 |
| ความยาว | 110 นาที |
| ประเทศ | ฮ่องกง จีน |
| ภาษา | จีน แมนดาริน ไทย |
| ทำเงิน | US$156.85 million (China) |

**โคตรเซียนมาเก๊า เขย่าเวกัส 2** (อังกฤษ: *From Vegas To Macau 2*) เป็นภาพยนตร์ฮ่องกงแนวพนัน-แอกชั่นจากปี ค.ศ. 2015 กำกับโดย หว่อง จิง และ จาง หมิ่น ภาพยนตร์เรื่องนี้เป็นภาพยนตร์ภาค 2 ในภาพยนตร์ซีรีส์ชุด "ฟรอมเวกัสทูมาเก๊า" ภาพยนตร์เรื่องนี้เป็นภาคต่อของ From Vegas To Macau นำแสดงโดย โจว เหวินฟะ, จาง เจียฮุย, หลิว เจียหลิง, หยู เหวินเล่อ ภาพยนตร์เรื่องนี้มีภาคต่อคือ From Vegas To Macau 3

## เนื้อเรื่องย่อ

เมื่อสมาชิกกลุ่ม DOA ศัตรูเก่าของอาเคน กลับมาอีกครั้งเพื่อล้างแค้น หลังจากที่โดน "อาเคน" เปิดโปงในภาคที่แล้ว แต่การจะล้างแค้นเซียนพนันก็ต้องวัดกันด้วยเกมเดิมพันสุดท้าทาย ครั้งนี้โคตรเซียนอย่าง อาเคน จะใช้ไหวพริบ และพรสวรรค์นักพนันของเขารอดไปได้หรือไม่

## นักแสดงนำ

* โจว เหวินฟะ รับบท เคน / เกาจิ้ง
* จาง เจียฮุย รับบท มาร์ค
* หลิว เจียหลิง รับบท มอลลี่
* หยู เหวินเล่อ รับบท วินเซนต์
* ไมเคิล หู รับบท เพอเพิล
* เดวิด เจียง รับบท วิคเตอร์
* คิมมี่ ถง รับบท เรนโบว์
* ตรีชฎา เพชรรัตน์ รับบท เจ้าของบ่อนชาวไทย

## อ้างอิง

## แหล่งข้อมูลอื่น

* *โคตรเซียนมาเก๊า เขย่าเวกัส 2* ที่อินเทอร์เน็ตมูวีเดตาเบส
* *โคตรเซียนมาเก๊า เขย่าเวกัส 2* ที่รอตเทนโทเมโทส์
* *โคตรเซียนมาเก๊า เขย่าเวกัส 2* จากฐานข้อมูลภาพยนตร์ฮ่องกง
# คู่ใหญ่สั่งมาฟัด

| คู่ใหญ่สั่งมาฟัด Skiptrace |
| --- |
|  |
| กำกับ | เรนนี่ ฮาร์ลิน |
| เขียนบท | เจย์ ลองกิโน่ เบนเดวิด คาบินสกี เวน เจียเฉียง |
| บทภาพยนตร์ | เจย์ ลองกิโน่ เบนเดวิด คาบินสกี |
| เนื้อเรื่อง | เจย์ ลองกิโน่ |
| อำนวยการสร้าง | เฉินหลง ชาลี โค็กเกอร์ เดเมียน ซัคคานี |
| นักแสดงนำ | Jackie Chan Johnny Knoxville Fan Bingbing |
| กำกับภาพ | Chan Kwok-Hung Lam Ching-ying |
| ตัดต่อ | Derek Hui Judd H. Maslansky David Moritz |
| ดนตรีประกอบ | Chan Kwong-wing |
| บริษัทผู้สร้าง | Cider Mill Pictures Dasym Entertainment InterTitle Films JC Group International Talent International Film Cultural Company Talent International Media |
| ผู้จัดจำหน่าย | Beijing Talent International Film (China) Saban Films (U.S.) DirecTV (U.S.) |
| วันฉาย | * 21 กรกฎาคม ค.ศ. 2016 (2016-07-21) (China)
* 2 กันยายน ค.ศ. 2016 (2016-09-02) (USA)

 |
| ความยาว | 108 minutes |
| ประเทศ | Hong Kong China United States |
| ภาษา | อังกฤษ จีน |
| ทุนสร้าง | US$30 million US$60 million |
| ทำเงิน | US$134 million |

**คู่ใหญ่สั่งมาฟัด** (อังกฤษ: *Skiptrace*) เป็นภาพยนตร์แอคชั่นที่ออกฉายในปี ค.ศ. 2016 นำแสดงโดย เฉินหลง, ฟ่าน ปิงปิง, เจ้า ว่านซวน, จอห์นนี่ น๊อกซ์วิลล์ ซึ่งภาพยนตร์เรื่องนี้กำกับโดย เรนนี่ ฮาร์เวลล์

## เนื้อเรื่องย่อ

เรื่องราวของเบนนี่ ชาน สายสืบชาวฮ่องกงที่กำลังตามล่าหัวหน้าแก๊งมาเฟียนามว่าวิคเตอร์ หว่อง มานานกว่าทศวรรษ เมื่อหลานสาวของเขา ซาแมนธา ต้องไปพัวพันกับองค์กรมาเฟียของหว่อง ซึ่งคนที่มีหลักฐานสามารถสาวถึงตัวเจ้าพ่อได้ นั่นคือนักพนันชาวอเมริกันจอมปากมาก คอนเนอร์ วัตส์ แต่ดันโดนแกงค์มาเฟียจับไป รัสเซีย ซึ่งเขาต้องการจะกลับ มาเก๊า ดังนั้นเบนนี่ จึงตามไปช่วยเหลือ คอนเนอร์ เพื่อเป็นพยานลากคอวิคเตอร์มาลงโทษ และช่วยเหลือซาแมนธาให้ได้ ภารกิจฟัด พ่วงความมันข้ามพรมแดนตั้งแต่เทือกเขาในมองโกเลียจนถึงทะเลทรายโกบี เรื่อยมาถึง มาเก๊า จึงอุบัติขึ้น

## นักแสดงนำ

* เฉินหลง รับบท เบนนี่ ชาน
* จอห์นนี่ น็อกซ์วิลล์ รับบท คอนเนอร์ วัตส์
* ฟ่าน ปิงปิง รับบท ซาแมนธา ไบ๋
* เฉิง จื้อเหว่ย์ รับบท หยุง
* อีฟ ทอร์เรส รับบท ดาชา
* เจ้า เหวินซวน รับบท วิคเตอร์ หว่อง
* หยวน จังฮุน รับบท วิลลี่
* ซือซือ รับบท เลสลี่
* ไมเคิล หว่อง รับบท กัปตันถัง
* ไดลัน กัว รับบท เอสมอน
* จาง หลันซิน รับบท ถิงถิง
* ซาร่า ฟอร์สเบิร์ก รับบท นาตาลย่า
* มิเคล กอเรวอย รับบท ดีม่า
* อู๋ ม่งต๊ะ รับบท คนจีนบนรถเมล์

## อ้างอิง

## แหล่งข้อมูลอื่น

* *คู่ใหญ่สั่งมาฟัด* ที่อินเทอร์เน็ตมูวีเดตาเบส
* Skiptrace Press Conference เก็บถาวร 2021-07-09 ที่ เวย์แบ็กแมชชีน Jackie Chan site 25. May 2016